टेंपो स्टैंड नीलामी की शर्तों पर एतराज, स्थगित
नगरपर्षद सैरात नीलामी के तहत बुधवार को टेंपो स्टैंड की नीलामी संवेदकों के एतराज पर स्थगित कर दी गई। इसको लेकर नप कार्यालय में नीलामी आमंत्रित की गई थी। जिसमें 10 इच्छुक संवेदकों ने हिस्सा लिया। नीलामी शुरू होने के बाद कुछ संवेदकों ने निविदा के शर्त पर एतराज जताया।
निविदा में एक शर्त यह है कि अनुभवी संवेदक को नीलामी में प्राथमिकता दी जाएगी। एतराज जताने के बाद नप अध्यक्ष दिनेश प्रसाद यादव एवं कार्यपालक पदाधिकारी राजीव कुमार मिश्र ने तत्काल स्थगित करने का आदेश दिया। इसको लेकर नप के ईओ राजीव कुमार मिश्र ने कहा कि निविदा में शामिल अनुभव को प्राथमिकता देने पर कानूनी सलाह मांगी गई है। वहीं नप अध्यक्ष दिनेश प्रसाद यादव ने कहा कि निविदा में कुछ तकनीकी कमी पाई गई। कानूनी सलाह आने के बाद ही टेंपो स्टैंड की नीलामी की जाएगी। इस पर कानूनी सलाह के आधार पर शर्त को हटाया भी जा सकता है। नीलामी में उपाध्यक्ष राकेश मोदी, प्रधान सहायक रामकुमार सिन्हा, पार्षद शिवम कुमार आजाद सहित अन्य मौजूद थे।
नीलामी में शामिल नप अध्यक्ष, उपाध्यक्ष, ईओ अन्य।
hin_Deva hin_Deva hin_Deva hin_Deva